open-index/open-wikipedia-markdown huggingface dataset:
Cuauhtémoc (andre betydninger)

I Mexico, **[[Cuauhtémoc]]** var den siste «Huey tlatoani» i det aztekiske riket. Flere steder er oppkalt til ære for ham, slik som.

Byene
*Cuauhtémoc (Colima);
*Ciudad Cuauhtémoc (Chiapas);
*Ciudad Cuauhtémoc (Chihuahua);
*Ciudad Cuauhtémoc (Veracruz);

Kommunene:
*Cuauhtémoc (Zacatecas);
*Cuauhtémoc (Chihuahua);

Administrativt distrikt i Mexicos føderale distrikt:
*Cuauhtémoc (administrativt distrikt);

Andre:
*ARM Cuauhtémoc (BE-01), Seilskip tilhørende den meksikanske marinen
*Cervecería Cuauhtémoc Moctezuma, ølbryggeri
*Cuauhtémoc (Monterrey Metro), Metrostasjon i Monterrey
*Estadio Cuauhtémoc, Stadion i Puebla
*Metro Cuauhtémoc, Metrostasjon i Mexico by

Personer:
*Cuauhtémoc Blanco, Meksikansk fotballspiller
*Cuauhtémoc Cárdenas, Meksikansk politiker
Shelly-Ann Fraser-Pryce

**Shelly-Ann Fraser-Pryce** (født 1986 i Kingston på Jamaica) er en jamaicansk friidrettsutøver (sprinter).

Fraser-Pryce er dobbelt olympisk mester på 100 meter, med gull både fra OL 2008 i Beijing og fra OL 2012 i London. I finalen i Beijing vant hun med tiden 10,78 foran sine to landsmenn Kerron Stewart og Sherone Simpson som begge fikk sølv. I finalen i London vant hun med tiden 10,75, kun tre hundredeler foran Carmelita Jeter fra USA og seks hundredeler foran landskvinnen Veronica Campbell-Brown. 

I 2009 ble hun verdensmester på 100 meter da hun vant finalen med tiden 10,73. Under verdensmesterskapet i Moskva i 2013 vant hun både 100 m (på tiden 10,71) og 200 m (på tiden 22,17).

Etter OL i Beijing i 2008 ble Fraser-Prace utnevnt til offiser av Utmerkelsesordenen.

Ved VM i friidrett 2015 i Beijing vant hun 100 meter for tredje gang på rad. Hun løp på 10,76 i finalen, og vant foran Dafne Schippers (10,81) og Tori Bowie (10,86).

Hun tok sølv under Sommer-OL 2016.

Fraser-Pryce tok gull for Jamaica på 4 × 100 meter stafett under Sommer-OL 2020 i Tokyo.

## Personbeste
* 100 m: 10,73  17. august 2009, Berlin
* 200 m: 22,15  29. juni 2008, Kingston

## Referanser


## Eksterne lenker
*
Det europeiske system for merittoverføring og -akkumulering

**European Credit Transfer and Accumulation System** (**ECTS**) er et system for å sammenligne vekt og karakter på kurs på universitets- og høyskolenivå på tvers av land og institusjoner. ECTS ble først introdusert for å gjøre utveksling enklere i forbindelse med Erasmus-programmet, men ble siden innført i en rekke europeiske land gjennom Bologna-prosessen.

Systemet baserer seg på at et fulltids studieår på 1500–1800 timer tilsvarer 60 *credits* («studiepoeng» i Norge). Ett ECTS-studiepoeng tilsvarer da altså 25–30 timer arbeid.

ECTS innebærer også at karakterer blir oversatt til en skala fra A til E, med F og FX som strykkarakterer. Ifølge systemet skal A tildeles de 10 % beste studentene, B de 25 % neste, C de 30 % deretter, de neste 25 % D, og de dårligste 10 % får E. Forskjellen mellom F og FX er hvor mye som mangler for at man kan stå; med FX mangler det litt, med F er det betydelige mangler.

Ved innføring av karakterskalaen har man i Norge valgt kvalitative krav fremfor statistisk fordeling og man benytter bare én strykkarakter, F.

## Se også
* Karaktersystemer i Norge

## Eksterne lenker
* ECTS – European Credit Transfer and Accumulation System
Nezha Bidouane

**Nezha Bidouane** (arabisk: نزهة بدوان, født 1969 i Rabat) er en tidligere marokkansk friidrettsutøver. Bidouane tilhørte verdenseliten på 400 meter hekk på midten av 1990-tallet. Karrierens høydepunkt er VM-gullene fra 1997 og 2001, samt bronsen fra OL 2000.
Bidouanes bestenotering på 52,90 er gjeldende afrikansk rekord.

## Referanser


## Eksterne lenker
*
Debbie Flintoff-King

**Debbie Flintoff-King** (født 20. april 1960 i Melbourne) er en tidligere australsk friidrettsutøver, som konkurrerte på 400 meter hekk på 1980- til begynnelsen av 1990-tallet. Flintoff-King vant gull i Samveldelekene både i 1982 og 1986. I 1986 vant hun også gull på 400 meter flatt. Under VM 1987 i Roma tok hun sølv etter østtyske Sabine Busch.
Flintoff-Kings fremste meritt er gullet fra OL 1988 i Seoul, som hun vant hundredelet foran sovjetiske Tatjana Ledovskaja, på tiden 53,17, som også er personlig rekord. 
Under OL 2000 var hun en av de siste som bar den olympiske flammen inn på stadion.

## Referanser


## Eksterne lenker
*
Váh

**Váh** (tysk: *Waag*, ungarsk: *Vág*, polsk: *Wag*) er den lengste elven som kun renner innenfor Slovakias landegrenser. Den er en sideelv til Donau fra venstre og er 403 km lang inkludert Čierny Váh-forgreningen. De to kildene, *Biely Váh* (Hvite Váh) og *Čierny Váh* (Svarte Váh), ligger i Lave Tatra, og den flyter gjennom nordre og vestre Slovakia før den munner ut i Donau nær Komárno. Den er regulert med bl.a Čierny Váh vannkraftverk.

Byer langs elven er Liptovský Hrádok, Liptovský Mikuláš, Ružomberok, Vrútky, Žilina, Bytča, Považská Bystrica, Púchov, Ilava, Dubnica nad Váhom, Nemšová, Trenčín, Nové Mesto nad Váhom, Piešťany, Hlohovec, Sereď, Šaľa, Kolárovo og Komárno.

## Fotnoter



## Referanser


## Eksterne lenker
*
Bjørnholt (Nordmarka)

:*For andre steder med navnet Bjørnholt, se [[Bjørnholt]]*

**Bjørnholt** er en tidligere husmannsplass, i dag et småbruk og et betjent serveringssted i Nordmarka ved Oslo. Så tidlig som i 1919 var det serveringssted for reisende og turister på Bjørnholt. 

Stedet ligger ved skogsveien mellom Hammeren og Kikut. Like ved stua, på nordsida av skogsveien, ligger Nordmarka skole, en tilrettelagt ungdomsskole. 

Bjørnholt har en av to værstasjoner i Oslomarka, den andre ligger på Tryvannshøgda.

Den laveste temperaturen målt i Oslo kommune er -31,1 °C på Bjørnholt natt til 6. januar 2024. Målingene på Bjørnholt begynte i 2007 og det kan ha vært lavere temperatur tidligere. Avstand fra Oslofjord, klarere luft og terreng medvirker til at Bjørnholt er kaldere enn bybebyggelsen lenger nede.

## Historie

Det er kjent at Bjørnholt var bebodd rundt år 1800, men mye tyder på at plassen var bebodd også tidligere enn dette. 

Den siste fastboende bruker var Birger Bjørnholt og hans kone Gina fra Bonna. Birger var født i 1893, sønn av Gustav fra Vest-Hakkloa og Mari fra Gjerdingen. Hans slekt har holdt til i Nordmarka fra 1600-tallet. Birger var en av tretten barn, og overtok bruket i 1921 og drev det fram til sin død i 1979. Birgers omtakles som en lun og gjestfri mann med stor fortellerglede og god hukommelse. Birger Bjørnsholt og hans historier er gjengitt i flere bøker om Nordmarka. 

Bjørnholt var tidligere husmannsplass og tilhørte Nordmarksgodset til Løvenskiold. Eiendommen ble skilt ut fra Løvenskiold-godset i 1988. I dag drives stedet av Grethe Klever, datterdatter av Birger Bjørnholt. 

## Referanser


## Eksterne lenker
* 
* bjornholt.no serveringsstedets nettsider 
* skiforeningen.no om Bjørnholt 
*
Chiusi della Verna

**Chiusi della Verna** er en kommune i Provinsen Arezzo i den italienske regionen Toscana.
## Referanser


## Eksterne lenker
*
The American Practical Navigator

***The American Practical Navigator*** eller ***Bowditch***, opprinnelig skrevet av Nathaniel Bowditch er et oppslagsverk og en lærebok i navigasjon, meteorologi, oseanografi og har tabeller og oversikter over uttrykk nyttig for sjøfolk. Boken ble opprinnelig utgitt i 1802 og senere oppdatert og ble i 1866 overtatt av USAs hydrografiske institutt. Boken oppdateres og trykkes fremdeles, men kan også lastes ned  fritt fra en rekke nettsteder. Boken anses som den offisielle lærebok for USAs marine og er slik sett en amerikansk maritim institusjon.

## Referanser


## Eksterne lenker
* ''The American Practical Navigator'',  fra The National Geospatial-Intelligence Agency, full versjon, fritt nedlastbar (engelsk)
* ''The American Practical Navigator'' fra Wikisource (engelsk)
Foiano della Chiana

**Foiano della Chiana** er en kommune i Provinsen Arezzo i den italienske regionen Toscana.

Den grenser til kommunene  Castiglion Fiorentino, Cortona, Lucignano, Marciano della Chiana og Sinalunga (SI).

## Frazioni

Kommunen omfatter følgende *[[frazione|frazioni]]*:

Case Nuove, La Pace, Ponte al Ramo, Pozzo della Chiana, Renzino, Santa Luce

## Referanser


## Eksterne lenker
*
Laterina

**Laterina** er en kommune i Provinsen Arezzo i den italienske regionen Toscana.

Nabokommunene er Arezzo, Castiglion Fibocchi, Civitella in Val di Chiana, Pergine Valdarno og Terranuova Bracciolini.

## Frazioni

Kommunen omfatter følgende *[[frazione|frazioni]]*:

Casanuova, Latereto, Ponticino, Vitereta

## Vennskapsbyer

* Bir Enzaran, Vest-Sahara
* Gréasque, Frankrike, fra 1994

## Severdigheter
*Chiesa di San Pietro
*Chiesa di Santa Maria della Neve
*Oratorio di San Biagio
*Pieve dei Santi Ippolito e Cassiano
*Pieve dei Santi Ippolito e Cassiano (Le Pievi)
*Santuario di Santa Maria in Valle
*Chiesa di San Bartolomeo
## Referanser


## Eksterne lenker
*
Loro Ciuffenna

**Loro Ciuffenna** er en kommune i provinsen Arezzo i den italienske regionen Toscana.

Nabokommunene er Castel Focognano, Castel San Niccolò, Castelfranco di Sopra, Castiglion Fibocchi, Ortignano Raggiolo, Talla, Terranuova Bracciolini og Laterina.

## Frazioni

Kommunen omfatter følgende *[[frazione|frazioni]]*:

Anciolina,  Chiassaia, Faeto-Pratovalle Casamona, Gropina, Il Borro, La Villa Malva, Modine-Gorgiti, Poggio di Loro, Querceto, Rocca Ricciarda, San Clemente in Valle, San Giustino Valdarno, Trappola, Trevane

## Vennskapsbyer
Loro Ciuffennas vennskapsbyer er:
* Gruissan, Frankrike, fra 1995
* Tifariti, Vest-Sahara

## Severdigheter
*Pieve di San Pietro a Gropina
*Badia di Sant'Andrea
*Chiesa di Santa Maria Assunta
*Santuario della Madonna dell'Umiltà
*Santuario di Santa Maria delle Grazie
*Santuario della Madonna delle Grazie
*Chiesa di Santa Maria Assunta
*Chiesa di Santa Maria
*Chiesa di Santa Lucia
*Pieve di San Giustino

## Referanser


## Eksterne lenker
*
Tiina Lillak

**Tiina Lillak** (født 15. april 1961 i Helsingfors) er en tidligere finsk friidrettsutøver. Lillak var på 1980-tallet blant verdens beste kvinnelige spydkastere med to verdensrekorder på merittlisten. Under hjemme-VM 1983 tok hun gull i spyd og året etter ble hun nummer to under OL 1984 i Los Angeles.
I 1992 la hun opp som aktiv utøver.

## Referanser


## Eksterne lenker
*
Chitignano

**Chitignano** er en kommune i provinsen Arezzo i regionen Toscana i Italia, cirka 20 km nord for byen Arezzo og 50 km øst for Firenze. Den grenser til kommunene Caprese Michelangelo, Chiusi della Verna og Subbiano. Kommunen har disse stedene (*[[frazione|frazioni]]*) utenfor landsbyen: Rósina og Taena. 

Kommunen og landsbyen Chitignano ligger i bratt terreng. I landsbyen ligger et hotell, butikker, rådhus, skole, politistasjon, kirken *Pieve dei Santi Vincenzo e Pietro* og museet *Museo della Polvere da Sparo e del Contrabbando*. Fra landsbyen er det 6 km ned til byen Rassina i bunn av Casentinodalen, med jernbanestasjon.

I skråningen nordvest for landsbyen ligger det norskeide feriestedet La Tornaia.

Kommunens areal er 14,7 kvadratkilometer og folketallet var 914 ved utgangen av 2012 og 994 i 2004. Antall fødte i 2012 var 6 og antall døde var 15.

La Calmette i Frankrike er vennskapsby fra 1992.

## Galleri
 
File:ChitignanoPanorama1.JPG|Landsbyen sett fra nord.
File:Chitignano Via Roma.JPG|Fra gaten Via Roma.
File:Chitignano Town Hall.JPG|Rådhuset for Comune di Chitignano.
File:Chitignano view from Via Roma.JPG|Utsyn fra Via Roma i landsbyen.
File:Chitignano church Pieve dei Santi Vincenzo e Pietro.jpg|Kirken *Pieve dei Santi Vincenzo e Pietro*.
File:Rósina in Comune di Chitignano.JPG|Bebyggelsen Rósina.


## Referanser


## Eksterne lenker
*
Commonly Unique

***Commonly Unique*** er et musikkalbum av a cappella-gruppen The Real Group som ble utgitt i 2000.

## Sporliste
#«Substitute for Life» (Anders Edenroth) – 2:58
#**Med: A. Edenroth, K. Stenström, M. Jalkéus*
#«Telephone Talking» (Anders Edenroth) – 3:56
#**Med: K. Stenström, A. Edenroth*
#«Commonly Unique» (Katarina Stenström) – 3:51
#**Med: K. Stenström*
#«Thousand Things» (Anders Edenroth) – 3:10
#**Med: M. Jalkéus*
#«Run Run Run» (Anders Edenroth) – 2:55
#**Med: A. Jalkéus*
#«Love and Let Go» (Peder Karlsson) – 4:22
#**Med: P. Karlsson*
#«Stay» (Tekst: Margareta Jalkéus – musikk: Anders Edenroth, Margareta Jalkéus, Peder Karlsson, Anders Jalkéus) – 3:30
#**Med: M. Jalkéus*
#«Lift Me Up» (Tekst: Anders Edenroth – musikk: Margareta Jalkéus) – 3:18
#**Med: M. Jalkéus*
#«Big Bad World» (Anders Edenroth) – 3:17
#**Med: A. Edenroth, K. Stenström, M. Jalkéus*
#«Song of Love» (Tekst: Anders Edenroth – musikk: Margareta Jalkéus) – 4:16
#**Med: M. Jalkéus*
#«Cage of Promises» (Peder Karlsson) – 3:14
#**Med: P. Karlsson*
#«Long Way to Go» (Anders Edenroth) – 3:21
#**Med: A. Edenroth*
#«Eyes of a Child» (Tekst: Katarina Stenström – musikk: Katarina Stenström, Svante Henryson) – 2:54
#**Med: K. Stenström*

* Alle sangene er arrangert av komponisten, med unntak av:
* «Thousand Things» av Magnus Lindgren.
* «Cage of Promises», co-arrangert av Jan Apelholm
* «Eyes of a Child» av Svante Henryson

## The Real Group
* Anders Jalkéus
* Katarina Stenström
* Margareta Jalkéus
* Peder Karlsson
* Anders Edenroth

## Eksterne lenker
Kalmar lufthavn

**Kalmar lufthavn**  er en flyplass som ligger 5 km utenfor Kalmar i Småland i Sverige.

## Selskaper og ruter

## Eksterne lenker
* Kalmar Airport official site
*
Friidrett under Sommer-OL 2008 – 10 000 meter menn

Øvelsen **10&nbsp;000 meter herrer** under Sommer-OL 2008 fant sted 17. august på Beijing National Stadium.

Kvalifiseringskravene til øvelsen var 27:50.00 (A-krav) eller 28:10.00 (B-krav).

## Referanser
Lucignano

**Lucignano** er en kommune i Provinsen Arezzo i den italienske regionen Toscana.

Nabokommunene er Foiano della Chiana, Marciano della Chiana, Monte San Savino, Rapolano Terme (SI) og Sinalunga (SI).

## Frazioni

Kommunen omfatter følgende *[[frazione|frazioni]]*:

Calcione, La Croce, Pieve Vecchia

## Referanser


## Eksterne lenker
*
Dan Karaty

**Daniel Q. Karaty** (født 1976) er en amerikansk pop-koreograf og danser.

Karaty har koreografert dans for artister som  Jessica Simpson, Britney Spears, Kylie Minogue og 'N Sync.

Han har også vært gjestedommer og litt koreograf for *[[So You Think You Can Dance]]*, men for tiden mest for *[[So You Think You Can Dance Holland]]*.

## Referanser


## Eksterne lenker
*
2. serierunde i Premier League 2008/09

**2. serierunde i Premier League 2008/09** begynte lørdag 23. august 2008 med seks kamper kl. 16:00, og ble avsluttet kl. 18:30 med kampen mellom Fulham og Arsenal. Søndag 24. august 2008 blir det spilt to kamper, Wigan – Chelsea kl. 14:30, og Manchester City – West Ham kl. 17:00. Runden ble avslutta mandag 25. august 2008 med kampen Portsmouth – Manchester United kl. 21:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Hroar Klempe

**Sven Hroar Klempe** (født 1955) er en norsk Professor emeritus i psykologi ved Psykologisk institutt, NTNU. Han var i perioden 2001-2009 instituttstyrer ved samme sted. Klempe er musikkanmelder i Adresseavisen.

Klempe er dr.art. i musikk med en avhandling som tangerer psykologien. Han har et forholdsvis bredt forfatterskap innenfor musikk i bredeste forstand av begrepet, og er professor i det faget. Hans siste større arbeid er *Fra opplysning til eksperiment. Om psykologiens oppkomst fra Wolff til Wundt* (2007). Tidligere har Klempe vært førsteamanuensis ved Høgskolen i Hedmark i musikkvitenskap og professor i musikk ved NTNU.

## Utgivelser
* Klempe, Sven Hroar. (2019) The Genealogy of Personality Psychology — Why Personality Became So Important. *Psychology in Russia: State of the Art*. vol. 12 (2).
*Klempe, Sven Hroar. (2018) Postmodernism and Crises in Psychology. *Human Arenas.* vol. 1 (4).

## Bibliografi

## Referanser
Statens viltundersøkelser

**Statens viltundersøkelser** var et statlig forskningsinstitutt som drev med viltforskning i Norge.

Fridtjof Nansen foreslo i 1914 staten burde drive fri og uavhengig viltforskning. Dette førte til at Statens viltundersøkelser ble opprettet i 1936. Administrativt var instituttet tilknyttet Jaktkontoret i Landbruksdepartementet. Oppgaven var å drive med viltforskning, og å gi faglige råd til departementet.

I begynnelsen var Statens viltundersøkelser lokalisert sammen med institutt for zoologi ved Universitetet i Oslo. Det var også et mindre kontor ved Det Kongelige Norske Videnskabers Selskab i Trondheim. I 1958 flyttet Statens viltundersøkelser til Fellesbygget ved Norges landbrukshøgskole på Ås. 

I 1965 ble Direktoratet for jakt, viltstell og ferskvannsfiske etablert i Trondheim. Statens viltundersøkelser ble i 1974 omgjort til en forskningsavdeling underlagt direktoratet, og flyttet til Trondheim. I 1985 ble direktoratet omorganisert, og omdøpt til Direktoratet for naturforvaltning (DN). Omorganiseringen medførte at forskning igjen ble skilt fra forvaltning, og i 1985 ble det etablert en egen forskningsstiftelse: Norsk institutt for naturforskning (NINA).

## Eksterne lenker

* Foreningen Våre Rovdyr - Bukken og havresekken – eller en stat i staten?
Centrica plc

**Centrica** er et internasjonalt gass- og kraftselskap etablert i Storbritannia i 1998 da British Gas plc ble delt. Det andre selskapet som ble opprettet etter delingen er BG plc – som senere er omdøpt til BG Group plc. Centrica har spesialisert seg på energi og er den største leverandøren av gass i Storbritannia og en av de største innen elektrisk kraft. Selskapet har sitt hovedkvarter i Windsor i England og driver alt fra leting etter nye felt for produksjon, til lagring, salg og distribusjon.  De opererer både i England, Europa, Nord-Amerika, Nigeria, Egypt og Trinidad. Selskapet startet i 2006 opp et norsk datterselskap, Centrica Energi, som driver med undersøkelse og produksjon av olje og naturgass på norsk kontinentalsokkel. 

## Se også
Centrica Energi
## Eksterne lenker
*
VM i turn 1954

Det åttende **[[verdensmesterskapet i turn]]** ble arrangert i perioden 28. juni til 1. juli 1954, i Roma i Italia.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Frittstående

#### Hopp

#### Skranke

#### Bom

## Medaljeoversikt

## Referanser


## Eksterne lenker
* 1954 Worlds EF
* 1954 Worlds AA
Lungeadenomatose

**Lungeadenomatose** er en virussykdom som angriper sau.

Sykdommen gir tunge og store lunger og er dødelig for sauen. Den er utbredt i flere land i Europa. Sykdommen har en særs lang inkubasjonstid og er vanskelig å diagnostisere på et tidlig stadium.

Den er per 2008 ikke påvist i Norge. Det antas at sykdommen vil være særs vanskelig å bli kvitt hvis den kommer til Norge.

## Referanser
Kosva

**Kosva** (russisk: Ко́сьва) er ei elv i Perm kraj og Sverdlovsk oblast i Russland. Den er ei venstre sideelv til Kama. Elva er 283 kilometer lang og har et nedbørfelt på .

Elva begynner i de vestligste delene av Sverdlovsk oblast. Den renner mot vest, og munner ut i Kama-reservoaret. Kosva er en fjellelv med mange fossefall og strykpartier. Blant disse er de 6 kilometer lange Tulymskij-fallene. I elvas midtre deler ligger Sjirokovskaja vannkraftverk. Ved elva ligger byen Gubakha.

## Referanser
Mellomgolvsbrokk

**Mellomgolvsbrokk** er en sykdom hos sau.

## Symptom
Dyret blir tungpustet og anstrengt. Alvorlige tilfeller kan medføre døden.

## Årsak
Tarmer og annet innhold i bukhulen sklir inn i sauens brysthule og gir dårlig plass til hjerte og lunger, noe som i sin tur gir pusteproblemer. Tarmen kan også komme i klem mellom bryst og bukhule, noe som gir forstoppelse. 
For at sykdommen skal oppstå må det ha oppstått en åpning i mellomgulvet, typisk på grunn av en ytre skade eller belastning, som klipping eller annen håndtering av sauen.

## Behandling
Man antar at sykdommen er særs belastende for dyret og de bør snarest avlives. Av hensyn til dyret bør det ikke transporteres.

## Referanser
Pedro Diniz

**Pedro Diniz** (født 22. mai 1970) er en tidligere brasiliansk motorsportutøver som deltok i Formel 1 fra  til . Han deltok i 99 løp, og fikk tilsammen 10 poeng.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere 
 
## Referanser


## Eksterne lenker
* 
*
Herefordkveg

**Hereford** er en engelsk kjøttferase.

## Historie og utbredelse
Hereford stammer opprinnelig fra England, i grevskapet Herefordshire. Området var tidlig kjent for gode kjøttdyr. På 1700-tallet ble avlsarbeidet intensivert, og den første stamboka ble opprettet i 1846. Stamboka er lukket, det vil si at for å kunne defineres som hereford må begge foreldrene befinne seg i stamboka. 

I Norge ble de første herefordkyr importert rundt 1950. I dag formidles sæd fra herefordokser gjennom GENO. Det insemineres årlig cirka 1&nbsp;000 dyr med sæd fra hereford. Hereford er en av de mest utbredte kjøttferasene i verden. Oppdrettere av hereford i Norge er organisert i Norsk Herefordforening. 

## Kjennetegn
Hereford er en ren kjøttferase som er rød av farge. Hodet med hals, doglapp, bryst og buk er helt hvitt. Det samme gjelder nakkestripe, haledusk og nedre del av beina. Hereford finnes både som hornet og kollet.

## Egenskaper
Hereford er en ekstensiv storferase. Det vil si at den fôres best opp på gras, og at den ikke legger på seg fort slik som intensive storferaser gjør. Dersom hereford blir fôret opp med mye kraftfôr så vil kua bli fet og kjøttkvaliteten vil dermed bli redusert.

## Se også
* Liste over kuraser
* Ku

## Referanser


## Eksterne lenker
* Norsk Herefordforening
* GENO
Visjera (Kama)

**Visjera,** (russisk: Вишера) er ei elv i Perm kraj i Russland. Den er ei venstre sideelv til elva Kama, og er 415&nbsp;km lang, med et nedbørfelt på 31&nbsp;200&nbsp;km².

De viktigste sideelvene er Jazva og Kolva. Visjera fryser over i månedsskiftet oktober/november, og er islagt til slutten av april. Det er funnet diamantforekomster i Visjeras nedbørfelt.

## Referanser
Arrow-Debreu

**Arrow-Debreu** kan enten vise til Arrow-Debreu-modellen (heretter AD-modellen), en modell for generell likevekt i økonomi eller Arrow-Debreu-verdipapirer, som også kalles tilstandspriser (en form for risikojustert diskonteringsfaktor), et konsept av betydning i moderne finansteori. Modellen ble utviklet av Kenneth Arrow og Gerard Debreu på 50-tallet.

Sammenlignet med tidligere teori, går AD-modellen lenger i hva man innbefatter i definisjonen av et gode, slik at man kan ta hensyn til aspekter som tid, sted og risiko. For eksempel tillater modellen at olje har ulik pris ved levering i dag enn om ett år, men også ulik pris avhengig av hvilken tilstand som inntreffer på et gitt tidspunkt i fremtiden (herav begrepet tilstandspriser).

Modellen forutsetter komplette markeder altså at det eksisterer priser for alle tenkelige tilstander.

## Arrow-Debreu modellen i finans
I finans brukes begrepet **Arrow-Debreu** mest i sammenheng med AD-verdipapirer. Disse verdipapirer betaler én enhet gitt at en bestemt tilstand inntreffer og ingenting i alle andre tilstander. Nåverdien i dag av et slikt verdipapir betegnes dermed som en "tilstandpris".
Pendlingsomland

**Pendlingsomland** er et begrep som brukes innen samfunnsgeografi for det område omkring en by hvor en viss del av befolkningen har daglige arbeidsreiser inn mot sentrum i byen. På norsk brukes ofte begrepet *[[pendling]]* om jevnlige arbeidsreiser; dagpendling og ukependling. 

Grensene for en bys pendlingsomland brukes for å definere byregioner og storbyregioner.
Guo Yue

**Guo Yue** (født 17. juli 1988 i Anshan i provinsen Liaoning i Folkerepublikken Kina) er en kinesisk bordtennisspiller.

Hun ble olympisk mester i lagkonkurranse i bordtennis under OL 2008 i Beijing. Sammen med Wang Nan og Zhang Yining beseiret de Singapores lag i finalen med 3-1, 3-1, 3-1

## Referanser


## Eksterne lenker
*
Hvithodehavørn

* *H. l. leucocephalus* Linnaeus, 1766
* *H. l. washingtoniensis* Audubon, 1827

**Hvithodehavørn** (*Haliaeetus leucocephalus*) er en nordamerikansk havørn, fugleart i haukefamilien, som er lett gjenkjennelig med snehvitt hode og hals på voksne individer. Den er en kraftig rovfugl som kan bli opptil 1 meter fra hode til stjert. Den er utstyrt med lange ben med spisse og krumme klør, som den bruker til å fange fisk med i elver og innsjøer i Nord-Amerika. Benene kan klare en Stillehavslaks, som kan bli samme vekt som havørnen selv. Arten er nært beslektet med havørn (*H. albicilla*).

Hvithodet havørn er siden 24. desember 2024 offisielt USAs nasjonalfugl, og opptrer mange steder i amerikansk litteratur og symbolikk, blant annet på USAs riksvåpen (*Great Seal of the United States*).


File:Alaskan Bald Eagle cruising for a salmon dinner.jpg|Hvithodet havørn på laksejakt i Alaska
File:Dumpster eagles.jpg|Hvithodet havørn som spiser fiskeavfall i Alaska
Fil:US-GreatSeal-Obverse.svg|USAs riksvåpen (*Great Seal of the United States*) med en hvithodet havørn. Emblemet ble tatt i bruk i 1789 og brukes blant annet på pass, pengesedler, militære insignier og flere flagg.
Haliaeetus leucocephalus MHNT.ZOO.2010.11.96.5.jpg |Museum specimen - Florida, USA


## Referanser


## Se også
* Havørn

## Eksterne lenker
*
Beau Molenaar

**Beau Molenaar** (født 13. mars 1985 i Alkmaar) er en  nederlandsk fotballspiller. Han har vært målvakt for den norske eliteserieklubben FK Haugesund. Han signerte for FKH sommeren 2008, etter å ha vært i klubben på utlån fra Notodden. I 2008 var Molenaar på utlån til førstedivisjonsklubben Skeid fram til august.

**Tidligere klubber:**
* FK Haugesund
* Notodden FK
* Apollon Limassol 
* FC Omniworld

## Eksterne lenker
* 
* Beau Molenaar klar for FKH
* Profil på skeid.no
Zhang Yining

**Zhang Yining** (født 5. oktober 1982 i Beijing i Folkerepublikken Kina) er en kinesisk bordtennisspiller.

Hun ble olympisk mester i lagkonkurranse i bordtennis under OL 2008 i Beijing. Laget med henne, Guo Yue og Wang Nan beseiret Singapores lag i finalen med 3-1, 3-1, 3-1. Det var Zhang Yinings tredje olympiske gullmedalje.

## Referanser


## Eksterne lenker
*
Liste over Norges handelsministre

**Liste over Norges handelsministre** omfatter statsråder i Handels- og skipsfartsdepartementet, opprettet i 1947 ved delingen av Departementet for handel, sjøfart, industri og håndverk. Handelsdepartementet fikk også overført valuta- og utenrikshandelssaker fra Finansdepartementet, Utenriksdepartementet og Forsyningsdepartementet.

Handels- og skipsfartsdepartementet ble innlemmet i Utenriksdepartementet i 1988. Regjeringen fortsatte å ha en egen handelsminister i Utenriksdepartementet frem til 1996.

For statsråder i Handelsdepartementet 1903–1945 og Industridepartementet 1947–1987, se liste over Norges industriministre. 

## Handelsministre
;Handelsdepartementet (1947–1955)
*1947–1951: Erik Brofoss
*1951–1954: Erik Brofoss
*1954: Oscar Torp
*1954: Nils Langhelle
;Handels- og skipsfartsdepartementet (1955–1987)
*1955: Nils Langhelle
*1955–1962: Arne Skaug
*1962–1963: Oscar Chr. Gundersen
*1963: Kåre Willoch
*1963–1964: Erik Himle 
*1964–1965: Trygve Lie
*1965–1970: Kåre Willoch
*1970–1971: Otto Grieg Tidemand 
*1971–1972: Per Kleppe 
*1972–1973: Hallvard Eika 
*1973–1974: Jens Evensen 
*1974–1976: Einar Magnussen (konstituert) 
*1976–1979: Hallvard Bakke 
*1979–1981: Reiulf Steen 
*1981: Kari Gjesteby
*1981–1983: Arne Skauge 
*1983–1986: Asbjørn Haugstvedt
*1986–1987: Kurt Mosbakk
;Utenriksdepartementet, handels- og skipsfartssaker (1987–1996)
*1988: Kurt Mosbakk
*1988–1989: Jan Balstad
*1989–1990: Kaci Kullmann Five
*1990–1991: Eldrid Nordbø
*1991–1994: Bjørn Tore Godal
*1994–1996: Grete Knudsen

## Referanser
Regjeringen.no

**regjeringen.no** er den norske regjeringens offisielle nettsted. Nettstedet legger ut på nett de fleste offentlige dokument som departementene og Statsministerens kontor publiserer, og legger dessuten ut pressemeldinger om saker som regjeringen arbeider med. Nettstedet legger også ut dokumenter sendt til departementene som er ment for offentlig publisering, slik som høringsuttalelser og enkelte brev, samt rapporter og oppdragsforskning bestilt av regjeringsapparatet. 

## Redaksjonell profil
Nettstedet publiserer pressemeldinger, nyheter, og regjeringsdokumenter. Siden 2010 har nettstedet eksperimentert med artikler med mer personlig avsender på subdomenet blogg.regjeringen.no. De fleste større dokument publiseres både i en PDF-versjon og som enkeltsider med en HTML-side per kapittel, fra 2012 legges lengre dokument ut i e-bokformatet EPUB. PDF-versjonen er identisk med papirversjonen av dokumentet. 

regjeringen.nos publiseringsløsning har støtte for fasettert søk, som vil si at brukere kan søke etter dokumenttype, filtrere etter dato eller departement som har publisert dokumentet. Søkeboksen kan enten søke innen et departement, eller globalt i alle dokumentene publisert på regjeringen.no.

## Historikk
regjeringen.no ble lansert som regjeringens nye offisielle nettsted 12. februar 2007 og erstattet Offentlig dokumentasjon og informasjon i Norge (Odin). 
Odin.no ble lansert som et prøveprosjekt 1. august 1995 og etablert som en permanent tjeneste fra 1998. Nettstedet hadde redirect til adressen odin.dep.no og brukte publiseringsverktøyet *Mogul Publishing*, der innholdsleverandørene publiserte artikler med utgangspunkt i dokumenter lagd i Microsoft Word. Norsk Regnesentral gjennomførte i 1997 en ekstern evaluering og brukerundersøkelse. Konklusjonen var at tjenesten «trass i svakheter og mangler må betraktes som en verdifull tjeneste som fyller viktige behov både for politiske myndigheter, forvaltningen og publikum». Statens forvaltningstjeneste fikk av Arbeids- og administrasjonsdepartementet det operative ansvaret for at videreutviklingen av Odin ble gjennomført i tråd med regjeringens beslutning og anbefalinger.

## Referanser


## Eksterne lenker
* 
*  Nettsteder under regjeringen.no
*  Blogg for revidert strategi for Regjeringen.no
*  Vox Publica: Lite fornying på regjeringen.no 12.02.2007
*  Forskning.no: Selvforherligelse og propaganda 08.10.2008
*  innoventi.no: Rule britannia sammenligning av gov.uk og regjeringen.no 25.03.2014
Øyvind Håbrekke

**Øyvind Håbrekke** (født 1969) er en norsk politiker (KrF).

## Familiebakgrunn og utdannelse
Han ble født i Trondheim, men vokste opp i Bjugn på Fosen. Han er sønn av bonde Jarle Johannes Håbrekke og postekspeditør Åse Bodil Ranvik. Øyvind Håbrekke er gift og har barn.

Han har studiekompetanse fra Fosen videregående skole fra 1990, mellomfag i sosiologi og diverse emner i statsvitenskap fra NTNU samt studier i ledelse fra Høgskolen i Nord-Trøndelag. Han er høgskolekandidat fra Trondheim Økonomiske Høgskole fra 1995. Håbrekke var ansatt som rådgiver i Norges Rederiforbund 1999–2001, prosjektleder i Maritim Utvikling (MARUT) 2006–2007, assisterende direktør i Energibedriftenes landsforening 2007–2009, samt kommunikasjonssjef i  KA Arbeidsgiverorganisasjon for kirkelige virksomheter 2014-2017. Fra 2017 til 2023 var han faglig leder i Tankesmien Skaperkraft. I 2023 ble Håbrekke valgt inn i Oslo bystyre, hvor han er gruppeleder for KrF og nestleder i kultur- og utdanningsutvalget. 

## Publikasjoner
I 2018 kom Håbrekke med ut debattboken *Den liberale familien – Biologiens comeback?* som diskuterer prinsippene for farskap og morskap i barneloven i lys av nye familiemønstre og assistert befruktning. 

I 2019 var han prosjektleder og bidragsyter for ''Is God a populist? – Christianity, Populism and the Future of Europe'' . Boken ser på fremveksten av populistiske bevegelser i ulike europeiske land og hvordan disse bruker kristendommen og fremstiller seg som de fremste forsvarerne av Europas kristne arv. 

I 2022 var Håbrekke også prosjektleder og medforfatter i Skaperkrafts bok *Nestekjærlighet på anbud – Diakonale virksomheters identitet i moderne velferdssamfunn*.  

## Politisk arbeid
Håbrekke var leder i Sør-Trøndelag KrFU 1992–1994 og leder i KrFU på landsplan 1996–1999. Under Kjell Magne Bondeviks andre regjering var Håbrekke politisk rådgiver og statssekretær for statsråd Einar Steensnæs i Olje- og energidepartementet 2001–2004 og statssekretær for statsråd Knut Arild Hareide i Miljøverndepartementet 2004–2005. Håbrekke var medlem av Kristelig Folkepartis sentralstyre 2003–2009. Han var innvalgt på Stortinget fra Sør-Trøndelag på et utjevningsmandat 2009–2013, og satt i Stortingets familie- og kulturkomité. Partiet mistet sitt mandat i 2013. Ved stortingsvalget i 2017 var han medlem av riksvalgstyret.

Håbrekke var KrFs førstekandidat i Oslo til kommunestyrevalget 2023. Han ble valgt inn som KrFs eneste representant i Oslo bystyre 2023-2027.

## Referanser


## Eksterne lenker
* 
* 
*  Øystein Håbrekkes blogg
En dag til i solen

***En dag til i solen*** er en norsk film fra 1998 skrevet og regissert av Bent Hamer.

For filmen vant Bent Hamer klassen for beste filmmanusskript under Amandaprisen 1998. I tillegg ble filmen nominert i klassen beste norske spillefilm, beste kvinnelige skuespiller ved Ingrid Rubio og beste birolle ved Nicholas Hope.

## Handling
Almar er strandet ved Middelhavet etter at båten han har mønstret på drar fra han. På sin korte tid på øya knytter han vennskapsbånd med den tvilsomme vagabonden Windy, og opplever kjærligheten for første gang med den lokale ungjenta Marta.

## Rolleliste

## Referanser


## Eksterne lenker
*
Isospori

**Homospori** er betegnelsen på formering med én type sporer hos karsporeplanter. I Norge finnes det hos kråkefotplanter, sneller eller bregneplanter. Slike planter formerer seg ved generasjonsveksling, det vil si kjønnet og ukjønnet formering annenhver gang. Den ukjønnede generasjonen er den dominerende. 

Karsporeplanter er karplanter, men de formerer seg ved sporer i stedet for ved frø. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, ukjønnet men langtlevende generasjon av planter, som produserer nye sporer.

Det motsatte av homospori er heterospori, som betegner karsporeplanter hvor det dannes både store hunnsporer og små hannsporer, og hvor disse sitter på ulikt sted på den sporedannende planten.
## Referanser
Grete Kirkeberg

**Grete Kirkeberg** (født 3. september 1964) er en norsk tidligere langdistanseløper som spesialiserte seg i maraton og terrengløp. Hun vant Stockholm Marathon i 1993, 1996 og i 1998. Kirkeberg har tatt 15 NM-gull på 5000 meter, 10 000 meter, halvmaraton og terrengløp. 
Hun var med på det norske laget som tok sølv i VM halvmaraton i 1994.

## NM-medaljer

## Referanser




## Eksterne lenker
*
Heterospori

**Heterospori** er betegnelsen på formering med to ulike slag sporer hos karsporeplanter og frøplanter.

Heterospori brukes om karsporeplanter som danner både store hunnsporer, kalt *megasporer*, og små hannsporer, kalt *mikrosporer*. Disse sitter på ulikt sted på den sporedannende planten, et godt eksempel er dvergjamne. 

Heterospori forekommer også hos frøplantene der mikrosporen tilsvarer pollenkornet med hanngametofytten inni, og frøemnet tilsvarer hunngametofytten innestengt i lagene som tilsvarer megasporen, megasporangiet og tilbakedannete blader.

Slike planter formerer seg ved generasjonsveksling (*Sporisk haplodiplontisk livssyklus*), det vil si kjønnet (*gametofytten*) og ukjønnet (*sporofytten*) formering annenhver gang. Den ukjønnede generasjonen, sporofytten, er den dominerende (men hos mosene er det omvendt).

Karsporeplanter er karplanter, men de formerer seg ved sporer i stedet for ved frø. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet), men langtlevende generasjon av planter, som produserer nye sporer.

Det motsatte av heterospori er isospori, som brukes om karsporeplanter som bare danner ett slag sporer. Disse sitter på samme sted på den sporedannende planten, eventuelt med yngleknopper i tillegg.
## Referanser
O’ Horten

***O' Horten*** er en norsk film fra 2007 av Bent Hamer. Den ble utvalgt til å være det norske bidraget i konkurransen om Oscar for beste fremmedspråklige film i 2009, men den ble ikke nominert. Filmen vant fire priser under Kanonprisen 2007 og to priser under Amandaprisen 2008. Filmen hadde et besøkstall på 32&nbsp;757 da den gikk på norske kinoer.

## Handling
Odd Horten er lokomotivfører som kun har seiersetappen igjen før han skal pensjoneres. I hele sitt arbeidsaktive liv har Horten kjørt tog på Bergensbanen, og nå er det siste reis. I det Horten mister sitt siste tog, blir reisen alt annet enn slik det skal være. Og som så mange ganger før handler Hamers film om eldre menn som havner i situasjoner som er langt fra forutsigbare.

## Rolleliste

## Priser og nominasjoner

## Referanser


## Eksterne lenker
* 
*
Marketenteri

**Marketenteri** (fra italiensk *mercatante* «handlende», av latin *mercatus* «handel, marked») er et utsalgssted for matvarer og lignende til soldater i felt eller garnison. Tilbudet er spesielt for menige og har vanlig utvalg tilsvarende en kiosk eller kafé. Begrepet benyttes tidvis på andre institusjoner eller bestemte arbeidsplasser. 

På militærøvelser av lengre varighet pleier det tidvis å finnes en feltvariant.

På amerikansk benyttes betegnelsen *post exchange* (PX).

## Norge
Statens kantiner har drevet ambulerende kantinetjenester med spesielle kioskbiler under større øvelser i Norge som et supplement til kantinevirksomheten i leirene. I mindre avdelinger eller enheter som var forlagt avsides, ble funksjonen dekket med en «kantinekasse» med diverse tobakks- og sjokoladevarer som ble betjent av en av soldatene.

Norske varianter av marketenteri er opprettet for å betjene norske styrker i FN- eller NATO-tjeneste i utlandet. Marketenteri var også en form for tollfri butikk for FN-personell. 

## Eksterne lenker
* Marketentare i *Nordisk familjebok* (2. opplag, 1912)
Vikingmuseet i Hedeby

**Vikingmuseet i Hedeby** (på tysk: *Wikingermuseum Haithabu*) er et museum i kommunen Busdorf, Amt Haddeby, i Tyskland. Dette museet presenterer den danske vikingbyen og kaupangen Hedeby, og baserer sine utstillinger på funn fra de arkeologiske utgravingene på stedet. Utstilling omfatter bl.a. en rekke runesteiner som er funnet i Hedeby. Museet åpnet i 1985. 

## Kaupangen i Hedeby
Hedeby lå helt syd i vikingtidens Danmark, strategisk i det sydvestlige hjørne av Østersjøen og der Jylland er smalest. Hedeby var muligens den største byen i Norden i vikingtiden og regnes som den eldste danske byen selv om den ligger utenfor det som *i dag* er Danmark. De eldste husene dateres til midten av 700-tallet, hvilket stemmer overens med at stedet er nevnt i krøniker fra 803, skrevet av historikeren Einhard som var i tjeneste hos den franske kongen Karl den store. Muligens er Hedeby grunnlagt av kong Gudfred, også kalt for Gudrød Veidekonge. Hedeby var iallfall en av hans viktigste besittelser.

## Utgravninger
Det er i en årrekke gjennomført store utgravninger i Hedeby, men fortsatt er bare rundt 5% av områdene undersøkt. Man ser omrisset av en større byområde enn noen annen nordisk kaupang. Man har sporet Hedebys gater med treverk, grunnplanene av bygninger som tjente til boliger, verksteder av omfattende typer håndverk og salgshus for varer. Et stort gravfelt utenfor byen er også lokalisert og delvis utgravd. Her er både kristne og hedenske graver.

Flere runesteiner som er funnet ved byen kan sees i museet. I  bukta ved Hedeby er det i tillegg funnet vraket av et langskip (Hedeby 1) fra sen vikingtid. Det er bygget i nordisk klinktradisjon, og endte i en brann ved et angrep på Hedeby, sannsynligvis tett ved det sted hvor det ble bygget.

Nordens eldste bevarte kirkeklokke, Hedebyklokken, ble funnet på sjøbunnen utenfor Hedeby i 1979, og er i dag en del av utstillingen i museet.

Alt i alt er om lag 340,000 gjenstander funnet.

Modell_Knorr.jpg|Modell av en knarr i Vikingmuseet i Hedeby.
File Haithabu Wikinger Museum 3 28-03-2010.jpg|Vikingmuseet i Hedeby.
Small Sigtrygg stone.jpg|Runestein, den lille Sigtrygg-steinen, i utstillingene.

### Friluftsmuseum

På museumsområdet er det også reist rekonstruksjoner av hus fra vikingtidens Hedeby. 

### Danevirke
Fra Hedeby gikk i vikingtiden festningsvollen Danevirke tvers over Jylland. Her ligger også Danevirke Museum.

## Referanser


## Se også
* Hedeby for mer utførlig tekst om kaupangens historie.
* kaupang for de andre nordiske kaupangene.
* Torsbjerg Mose, ei myr ikke langt fra Hedeby med arkeologiske funn fra jernalderen

## Eksterne lenker
* 
* Om «Hedeby 1» – funnet av langskipet
* Bilder fra Hedeby Viking Museum
Sylva (elv)

**Sylva** (russisk: Сылва) er ei elv i Sverdlovsk oblast og Perm kraj i Russland. Den er 493&nbsp;km lang, med et nedbørfelt poå 19&nbsp;700&nbsp;km². Den munner ut i Kama-reservoaret. Elva fryser over i november og er islagt til april. De viktigste sideelvene er Iren, Barda og Sjakva. Den viktigste elvehavnen er Kungur.
Iren (elv)

**Iren** (russisk: Ире́нь) — er ei elv i Perm kraj i Russland. Den er ei venstre sideelv til Sylva. Elva er 214 kilometer lang og har et nedbørfelt på .

## Referanser
Fjellkråkefot

**Fjellkråkefot** (latin: *Lycopodium annotinum* ssp *alpestre*) er en plante i kråkefotslekten av kråkefotfamilien. Den er en underart av arten **''[[stri kråkefot]]** (Lycopodium annotinum)'', som den likner mye på. Hovedforskjellen er at fjellkråkefot har opprette blader som er tettere og peker rett opp langs stilken, og sporeakset er mer bustete og ikke så glatt.

Fjellkråkefot blir 5–15&nbsp;cm høy, og blomstrer på ulike tidspunkt fra juni til september. Den liker mager, kjølig grunn i fjellet, i lynghei og fjellbjørkeskog, langs bekker, hogstfelt eller langs myr.

De mørkegrønne greinene har antydninger til årsskudd og er tydelig leddet. Sporeakset er gulbrunt og inntil 2&nbsp;cm langt, det likner mye på sporeakset hos strikråkefot.

Fjellkråkefot vokser i fjellet i Norden og i Alpene. I Norge finner vi den i fjelltraktene langs en linje nord for Løten, Nore og Uvdal, Tinn, Valle og Sirdal. I Folldal går den opp til 1.600 moh. I Nord-Norge går den helt ned til kysten.

## Referanser


## Eksterne lenker
*
Rypefot

**Rypefot** (latin: *Lycopodium clavatum* ssp *monostachyon*) er en plante av kråkefotslekten i kråkefotfamilien, og en underart av myk kråkefot (*Lycopodium clavatum*). Den er 4-10 cm høy, og atskiller seg fra myk kråkefot ved at toppskuddene (sporeaksskuddet) har kortere stengel (1-3 cm mot 3-8 cm for mykkråkefot).

Dessuten er bladene kortere (3-4 mm mot 3-8 mm for mykkråkefot). Den kan minne om en fjellkråkefot men har atskillig lengre sporeskudd. Rypefot kan danne lange utskudd som forbinder små tuer av planter med hverandre.

Rypefot trives på mager jord, helst i fjellet, langs veier eller på hei med lyng, bjørkeskog eller fjellbarskog.

De gulbrune sporene sitter i toppskuddet, planten har homospori og formerer seg ved generasjonsveksling. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.

## Eksterne lenker
*
Huperzia lucidula

«**Shining firmoss**» eller **Huperzia lucidula** *(Huperzia selago* ssp. *lucidulca) * er en underart av arten lusegress i lusegresslekten *(Huperzia)* som er en av elsktene innenfor kråkefotfamilien *(Lycopadiaceae)*. Enkelte anser lusegress som en egen familie *(Huperziaceae)*, men dette er ikke vanlig i nordisk botanikk. 

Arten vokser i Nord-Amerika og i nordlige tempererte strøk av Kina.

Skuddene er opprette, 14–20 cm lange, med tydelige årsskudd. Bladene er mørkegrønne, bredest på midten og 7–11 mm lange. Yngleknopper dannes på hvert årsskudd. 

## Eksterne lenker
* 
* Huperzia lucidula på eFlora.org
Huperzia porophila

**«Rock firmoss»** eller ***Huperzia porophila*** *(Huperzia selago* ssp. *porophila) * er en underart av arten lusegress i lusegresslekten *(Huperzia)* som er en av elsktene innenfor kråkefotfamilien *(Lycopadiaceae)*. Enkelte anser lusegress som en egen familie *(Huperziaceae)*, men dette er ikke vanlig i nordisk botanikk.

Arten vokser i fjellrekken Appalachene i det østlige Nord-Amerika. Det er også populasjoner i Minnesota, Wisconsin og i Driftless Area i Iowa. Arten foretrekker fuktig, skyggefull sandsteinsjord, fra 50 til 1.200 moh.

Skuddene er opprette, 12–15&nbsp;cm, med mer eller mindre tydelige årsskudd. Eldre skudd har kortere (3–6&nbsp;mm) og mer trekantede blader enn yngre (5–8&nbsp;mm), og yngre skudd er mer oppreiste. Bladene er gulgrønne eller etterhvert rent grønne, spredte, og tettest nederst. Bladene er som regel helrandete.

## Eksterne lenker
* 
* Huperzia porophila på eFlora.org
Myrkråkefot

**Myrkråkefot** (latin: *Lycopodiella inundata*), er en art av karsporeplanter i myrkråkefotslekten («dvergkråkefotslekten»,  *Lycopodiella*) innenfor kråkefotfamilien. Planten er krypende med 5 – 12 cm langebakkeskudd, og opprette 2-5 cm høye fertile (sporedannende) skudd.

Myrkråkefot har fertile skudd i juli-oktober, og har myke, dusk-aktige og lysegrønne skudd, men beholder rødbrune eller grønnbrune eldre, liggende årsskudd. Den likner noe på mose og bakkeskuddene er godt festet i bakken. Bladene er oppbøyde og sitter ganske tett. De fertile skudd har tettsittende sporehus, knapt millimeter store, i bladhjørnene.

Det unge, opprette skuddet visner når vinteren kommer, men det vokser ut igjen fra yngleknopper i enden av det forrige årets, liggende brunaktige skudd.

Planten går opp til 600 moh., og trives på mager, våt eller i alle fall fuktig sand eller torv, ofte på strender av innsjøer, myr, dammer, sandtak, i veikanter og kjerretråkk. I Nord-Amerika går den opp til 2&nbsp;000 moh.

Myrkråkefot formerer seg gjennom generasjonsveksling, og ved sporer i stedet for frø. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer. Planten har bare én sporetype som er ukjønnet (*[[homospori]]*), og sporofyllene er formet som bladene og ofte tannete.

## Eksterne lenker
* 
* Artsbeskrivelse for Lycopodiella inundata